ที่ มท ๐๘16.3/ ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 สิงหาคม ๒๕65

เรื่อง การคัดเลือกนักเรียน และสถานศึกษา เพื่อรับรางวัลพระราชทาน ระดับการศึกษาขั้นพื้นฐาน ประจำปีการศึกษา 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04004/ว 1045

 ลงวันที่ 2 สิงหาคม 2565 จำนวน 1 ฉบับ

ด้วยสำนักงานคณะกรรมการศึกษาขั้นพื้นฐานได้มีประกาศ เรื่อง การคัดเลือกนักเรียน
และสถานศึกษา เพื่อรับรางวัลพระราชทาน ระดับการศึกษาขั้นพื้นฐาน ประจำปีการศึกษา 2565 ให้หน่วยงาน
ที่เกี่ยวข้องถือปฏิบัติ และขอความร่วมมือกรมส่งเสริมการปกครองท้องถิ่นประชาสัมพันธ์และเชิญชวน
ให้สถานศึกษาที่มีความพร้อมเสนอชื่อนักเรียน และสถานศึกษาเข้ารับการประเมินและคัดเลือก

 กรมส่งเสริมการปกครองท้องถิ่นพิจารณาแล้ว เพื่อให้การคัดเลือกนักเรียน และสถานศึกษา
เพื่อรับรางวัลพระราชทาน ระดับการศึกษาขั้นพื้นฐาน ประจำปีการศึกษา 2565 เป็นไปด้วยความเรียบร้อย
และบรรลุวัตถุประสงค์ ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ประกาศสำนักงาน
คณะกรรมการการศึกษาขั้นพื้นฐานให้สถานศึกษาในสังกัดที่จัดการศึกษาขั้นพื้นฐานทราบ พร้อมทั้งเชิญชวน
สถานศึกษามีความพร้อมเสนอชื่อนักเรียนและสถานศึกษาเข้ารับการประเมินและคัดเลือก โดยให้ยื่นความจำนงขอรับ
การประเมินได้ที่สำนักงานเขตพื้นที่การศึกษาที่สถานศึกษานั้นตั้งอยู่ ภายในวันที่ 25 สิงหาคม 2565 รายละเอียด
ปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. .....................................

ผอ.กศ. ....................................

ผอ.กง.สศ. …............................

หน.ฝ.กศ. .................................

จนท. ........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9021-3 ต่อ 218

ไปรษณีย์อิเล็กทรอนิกส์ saraban@dla.go.th